wickkiey/tamil-wikipedia-chunked huggingface dataset:
# லங்கர் (சீக்கியம்)

## வரலாறு

சாதி, சமய, இனம், மொழி, சமுக வேறுபாடுகளைக் களையும் பொருட்டு, சீக்கிய சமயத்தின் நிறுவனரான குருநானக் லங்கர் எனும் *பொதுச் சமயலறை* அல்லது சமபந்தி விருந்து எனும் திட்டத்தை சீக்கிய சமயத்தில் கொண்டு வந்தார். பின்னர் மூன்றாம் சீக்கிய **குரு அமர்தாஸ்** **லங்கர்** திட்டத்தை அனைத்து குருத்துவராக்களில் கொண்டு வந்தார்.
# துவக்கப் பாளம்

**துவக்கப்பாளங்கள்** (*Starting blocks*) என்பவை தடகள விளையாட்டுக்களில் விரைவோட்ட வீரர்களால், பந்தயத்தின் தொடக்கத்தில் பாதங்களை ஊன்றி வைக்கப் பயன்படும் கருவியாகும். இவை பந்தயத்தின் துவக்கத்தில் துவக்க துப்பாக்கி ஒலி கேட்டவுடன் வீரர்களின் பாதம் பிடி தளராமல் உந்த உதவும். பெரும்பான்மையாகசர்வதேச போட்டிகள் உட்பட, எல்லாநிலைப்போட்டிகளிலும் இப்போது துவக்கப் பாளங்கள் விரைவோட்டப் பந்தயங்களின் துவக்கத்திலும் கட்டாயமாக இடம்பெறுகின்றன.
# 1729

**1729** (MDCCXXIX) ஒரு சனிக்கிழமையில் துவங்கிய ஒரு கிரிகோரியன் சாதாரண ஆண்டு ஆகும். 11 நாட்கள் பின்தங்கிய பழைய ஜூலியன் நாட்காட்டியில் இது புதன்கிழமையில் ஆரம்பமானது.
# 1729

## நிகழ்வுகள்

- சூலை 25 - கரொலைனா மாகாணத்தின் எட்டு நில உரிமையாளர்கள் தமது நிலங்களை பிரித்தானிய அரசுக்கு விற்றனர். மாகாணம் வட கரொலைனா, தென் கரொலைனா என இரண்டு குடியேற்ற நாடுகளாகப் பிரிக்கப்பட்டது.
- சூலை 30 - பால்ட்டிமோர் அமைக்கப்பட்டது.
- ஆகத்து 1 - அதிக தோற்ற ஒளிப்பொலிவெண்ணைக் கொண்டதும், மிகப் பெரியதுமான 1729 இன் வால்வெள்ளி, மர்சேய் கணிதப் பேராசிரியர் நிக்கொலாசு சரபாத் எனபவரால் கண்டுபிடிக்கப்பட்டது.
- செப்டம்பர் 29-அக்டோபர் 5 - நாதிர் ஷா தலைமையிலான பாரசீகப் படைகள் ஆப்கான் மற்றும் கூட்டுப்படைகளை டம்கான் சண்டையில் தோற்கடித்தது.
- நவம்பர் 9 - பெரிய பிரித்தானியா, பிரான்சு, எசுப்பானியா, டச்சுக் குடியரசு ஆகியவற்றுக்கிடையில் செவீயா உடன்பாடு எட்டப்பட்டது.
- நவம்பர் 29 - மிசிசிப்பியில் நாட்ச்செசு பழங்குடி மக்கலினால் 138 பிரெஞ்சு ஆண்கள், 35 பிரெஞ்சுப் பெண்கள், 56 சிறுவர்கள் கொல்லப்பட்டனர்.
- இசுதான்புல்லில் ஏற்பட்ட தீயில் 7,000 பேர் கொல்லப்பட்டனர்.
- ஒல்லாந்தர் கால இலங்கையின் ஆளுனராக இசுட்டெபானெசு வெர்சுலசு நியமிக்கப்பட்டார்.
# 1729

## பிறப்புகள்

- மே 2 - உருசியாவின் இரண்டாம் கத்தரீன் (இ. 1796)
- கிளாடு பிரான்சுவா ஜெப்ராய், பிரெஞ்சு வேதியியலாளர் (இ. 1753)
# 1729

## இறப்புகள்

- சூலை 4 - கனோஜி ஆங்கரே, 1669 – 4 ஜூலை 1729) மராத்திய கப்பற் படைத் தளபதி (பி. 1669)
# ஓடுகாலிப்பாம்பு

**ஓடுகாலிப்பாம்பு** (Argyrogena fasciolata) என்பது ஒரு நஞ்சில்லா பாம்பு இனமாகும். இவை மிக வேகமாக ஊர்ந்து செல்லக்கூடியன எப்பதால் *ஓடுகாலிப்பாம்பு* என்று பெயர்பெற்றன.
# ஓடுகாலிப்பாம்பு

## புவியியல் எல்லை

இப்பாம்புகள் இந்தியாவில் வட வங்காளம், காஷ்மீர் போன்ற இடங்களைத்தவிர அனைத்து பகுதிகளிலும் காணப்படுகிறது. மேலும் இலங்கை, பாக்கித்தான், நேபாளம், வங்காளதேசம் போன்ற நாடுகளிலும் காணப்படுகிறது.
# ஓடுகாலிப்பாம்பு

## விளக்கம்

இப்பாம்பு பழுப்பு நிறமுடைய பாம்பு ஆகும். கழுத்தைவிட அகன்ற தலையும், கூர்மையான மூக்கும் கொண்டது. இதன் நீண்ட முகவாய் இதை பிற பாம்புகளுடன் பிரித்தறிய உதவுகிறது. இது வழுவழுப்பான செதில்கள் கொண்டது. நீண்ட ஒல்லியான உடலமைப்பு, வால் சற்று நீண்டு மொத்த உடலில் மூன்றில் ஒரு பங்கு இருக்கும். பிறக்கும்போது இந்த பாம்புகளுக்கு உடலில் பிரகாசமான வெள்ளை நிற வரிப்பட்டைகளிருக்கும். வளர்ந்து பருவமு எய்திய நிலையில் பட்டைகள் இல்லாமல் போகும். தலையில் நன்கு தெரியும் வெண்ணிறக் குறிகளும், பிடரியில் '][' போன்ற குறியும் காணப்படும். அடிப்பகுதி வெள்ளை அல்லது மஞ்சள் நிறத்தில் இருக்கும். வட்டவடிவ பழுப்பு நிறக் கண்ணில் நடுவில் கருப்பு பாவை இருக்கும்.  
இப்பாம்பின் மொத்த நீளம் 1060 மிமீ (3.5 அடி); இதில் வால் 220 மிமீ (8.5 அங்குலம்) இருக்கும்.
# இராசகிரீடப்பாம்பு

**இராசகிரீடப்பாம்பு** அல்லது **பரிவட்டம் பாம்பு** (Spalerosophis Diadema ) என்பது ஒரு நஞ்சற்ற பாம்பு இனமாகும்.
# இராசகிரீடப்பாம்பு

## புவியியல் வரம்பு

ஈராக், ஈரான், ஆப்கானிஸ்தான், மேற்கு பாக்கிஸ்தான், வட இந்தியா, சோவியத் ஒன்றியம், தென் துர்க்மெனிஸ்தான், தென் கசகஸ்தான், தாஜிகிஸ்தான், உஸ்பெக்கிஸ்தான், கிர்கிசுத்தான், மொராக்கோ, அல்ஜீரியா, துனீசியா, லிபியா, எகிப்து, சினாய் தீபகற்பம், இஸ்ரேல், ஜோர்டான், சிரியா, மேற்கு சகாரா, மூரித்தானியா, மாலி, நைஜர், வடக்கு சூடான், துருக்கி, அரேபியா, ஓமன் ஆகிய நாடுகளில் இப்பாம்புகளும் அதன் கிளை இனங்களுடன் காணப்படுகிறன.
# இராசகிரீடப்பாம்பு

## விளக்கம்

வளர்ந்த பாம்புகள் சுமார் 1.8 மீட்டர் (சுமார் 6 அடி) நீளம் இருக்கும். இதில் 34 செமீ (13½ அங்குலம்) இதன் வால் ஆகும். இப்பாம்புகள் மஞ்சள் கலந்த பழுப்பு அல்லது ஆரஞ்சு நிறம் கொண்டிருக்கும். பெரிய பாம்புக்கு கருந்தலையும், உடல் முழுக்க ஒழுங்கற்ற கருப்பு குறிகள் உண்டு. வயிற்றுப்புறமாக இளம் மஞ்சள் சிவப்பு நிறத்தில் இருக்கும்.
# சமயங்களின் குடித்தொகைப் பட்டியல்

வேர்ல்ட் பெக்ட்புக் அமைப்பின் கருத்துப்படி, உலகக் குடித்தொகை 7,095,217,980 மக்களில், (யூலை 2013 மதிப்பீடு) கிறித்தவர் 31..50%உம் (கத்தோலிக்கர் 16.85%, புரட்டஸ்தாந்து 6.15%, பழங்கிறித்துவம் 3.96%, ஆங்கிலிக்கன் 1.26%), இசுலாமியர் 22.74%உம், இந்துக்கள் 13.8%உம், பௌத்தர் 6.77%உம், நெறியிலார் 9.66%உம், இறைமறுப்பர் 2.01%உம் அடங்குவர். (2010 மதிப்பீடு)
# சமயங்களின் குடித்தொகைப் பட்டியல்

## அடெரென்ஸ்.காம் அறிக்கை

அடெரென்ஸ்.காமானது, "தரப்பட்ட அளவு, அண்ணளவான மதிப்பீடென்றும் குழுமங்களை வகைப்படுத்துவதற்காக அன்றி, வரையறுக்கப்பட்ட எண்களை வழங்குவதற்கு அல்ல!" என்ற மேற்கோளுடன் கீழ்வரும் தரவுப்பட்டியலை அறிக்கையிட்டுள்ளது.
''']]  
| சமயம் | பின்பற்றுநர் | விழுக்காடு |
| --- | --- | --- |
| கிறித்துவம் |  |  |
| இசுலாம் |  |  |
| நெறியிலார் |  |  |
| இந்து |  |  |
| சீனத் தொல்நெறி |  |  |
| பௌத்தம் |  |  |
| இனம்சார் நெறிகள் |  |  |
| ஆபிரிக்கத் தொல்நெறிகள் |  |  |
| சீக்கியம் |  |  |
| யுச்சே |  |  |
| ஆவியியம் |  |  |
| யூதம் |  |  |
| பகாய் |  |  |
| சமணம் |  |  |
| சிண்டோ |  |  |
| வியட்நாமியம் |  |  |
| சோராட்டிரியம் |  |  |
| தென்ரிகியோ |  |  |
| புதுப் பாகனியம் |  |  |
| ஒருமப் புடவியியம் |  |  |
| இராட்டிரபாரி |  |  |  
=
# கொம்பேறிமூக்கன்

**கொம்பேறிமூக்கன்** அல்லது **வில்லரணை பாம்பு** (*தெண்ட்ரிலேபிசு திரிசுடிசு*) என்பது ஒரு நஞ்சற்ற மரவாழ் பாம்பு ஆகும்.
# கொம்பேறிமூக்கன்

## பரவல்

கொம்பேறி மூக்கன் பாம்பானது, இலங்கை, இந்தியா (தமிழ்நாடு, கேரளா, மத்தியப் பிரதேசம், மகாராட்டிரா உட்பட (கோஷல்காம்ப்-லோனாவ்லாவுக்கு அருகில்), குசராத்து, பஞ்சாப், திரிபுரா, சம்மு காசுமீர் மாநிலம், அரியானா), வங்காளதேசம், பாக்கித்தான் (பொதுவாக இசுலாமாபாத்தில் காணப்படுகிறது) பஞ்சாப் பாகிஸ்தானின் மாவட்டங்களில் (இராவல்பிண்டி, சியால்கோட், தேரா காசி கான், லோத்ரான், மண்டி பஹவுதீன்), நேபாளம், மியான்மர், பூட்டான் ஆகியவற்றிலிருந்தும் பதிவு செய்யப்பட்டுள்ளது.
# கொம்பேறிமூக்கன்

## விளக்கம்

பகலாடியான இப்பாம்பு கழுத்தைவிட சற்று பெரிய தட்டையான தலையைக் கொண்டுள்ளது. பெரிய கண்களும் கொண்டு ஒல்லியான, நீளமான உடல் கொண்டிருக்கும். இதன் உடலின் முதுகுப் பகுதியில் வெண்கல நிற பட்டைகள் கொண்டிருக்கும். உடலின் பக்கவாட்டில் அடர் கரும்பழுப்பு நிறத்திலும், வயிற்றுப் பகுதி வெளிர் பழுப்பு நிறத்திலும் இருக்கும். இதன் உடல் நீளத்தில் மூன்றில் ஒரு பங்காக இதன் ஒல்லியான வால் நீண்டிருக்கும். இதன் உடலின் பக்கவாட்டில் ஒரு மெல்லிய வெள்ளை நிற குறுக்குக்கோடு கழுத்தில் ஆரம்பித்து வால்வரை நீண்டு இருக்கும். இதன் நிற அமைப்பானது இலைகள் மத்தியில் நல்ல உருமறைப்பை அளிக்கிறது. இதன் வயிற்றுப் பட்டையில் ப வடிவ செதில்கள் கொண்டுள்ளன. இந்த செதில்கள் மரவாழ் பாம்பான இது மரத்தைப் பற்றிக் கொண்டு ஏற உதவியாக இருக்கக்கூடியது. இந்த பாம்புகளின் உடல் வழவழப்பான மிருதுவான செதில்களைக் கொண்டுள்ளது. இந்த பாம்பினத்தில் ஆண் பாம்புகளைவிட பெண் பாம்புகள் சற்று பருமனாகவும், நீளமாகவும் இருக்கும்.
# கொம்பேறிமூக்கன்

## பழக்கவழக்கம்

கொம்பேறிமூக்கன் பாம்புகள் பொதுவாக மரப் பொந்துகளில் வாழக்கூடியது. இரவு நேரத்தில் உயர்ந்த மரத்தில் அமர்ந்துகொண்டு இதன் உணவான மரத் தவளைகள், பல்லிகள், தவளைகள், மரத்தில் வாழும் சிறு பறவைகள், ஒணான் போன்றவற்றை உணவாகக் கொள்கிறது. ஆபத்தை ஏற்படுத்தாத இந்த பாம்பு மர உச்சியில் இருந்து தாவக்கூடியது. இந்த பாம்பு சுறுசுறுப்பான விரைவான துணிவுடைய பாம்பு ஆகும். இது தென் இந்தியாவிலும், இமயமலை அடிவாரத்திலும் காணப்படுகிறது. இந்தப் பாம்பு செப்டம்பர் மற்றும் பெப்ரவரி மாதங்களுக்கு இடையே ஆறு அல்லது ஏழு முட்டைகளை இடுகிறது. பிறகு 4-6 வாரங்களுக்கு அடைகாக்கிறது. பிறக்கும்போது அரையடி நீளமுள்ள இப்பாம்புகள், 4 முதல் 5 அடி நீளம்வரை வளர்கின்றன.
# கொம்பேறிமூக்கன்

## நம்பிக்கைகள்

கொம்பேறிமூக்கன் பாம்பு நஞ்சுள்ளது என்றும், இது கடித்துவிட்டால் இறந்துவிடுவார்கள் என்றும், அவ்வாறு இறந்தவர்களை சுடுகாட்டில் எரிப்பதை மரத்தின் மீது ஏறி பார்க்கும் என்று மக்களிடம் ஒரு கட்டுக்கதையும் அச்சமும் உள்ளது.
# சிறந்த இயக்குநருக்கான தமிழக அரசு திரைப்பட விருது

**தமிழக அரசு திரைப்பட விருதுகள் (சிறந்த இயக்குநர்)** என்பது சிறப்பான தமிழ்த் திரைப்படங்களை இயக்கும் இயக்குனர்களுக்கு தமிழக அரசு திரைப்பட விருதுகளின் கீழ் தமிழக அரசால் வழங்கப்படும் விருதாகும்.
# சிறந்த இயக்குநருக்கான தமிழக அரசு திரைப்பட விருது

## விருதை வென்றவர்கள்

;சுட்டிகள்
| சுட்டி |
| --- |
| } |  
| விருது பெற்றவர்களும் திரைப்படமும் |  |
| --- | --- |
| சி. என். சண்முகம் | *கற்பூரம்* |
| கிருஷ்ணன்-பஞ்சு | *உயர்ந்த மனிதன்* |
| பி. நீலகண்டன் | *மாட்டுக்கார வேலன்* |
| பி. மாதவன் | *நிலவே நீ சாட்சி* |
| 1971 | விருது வழங்கப்படவில்லை |
| 1972 | விருது வழங்கப்படவில்லை |
| 1973 | விருது வழங்கப்படவில்லை |
| 1974 | விருது வழங்கப்படவில்லை |
| 1975 | விருது வழங்கப்படவில்லை |
| 1976 | விருது வழங்கப்படவில்லை |
| பாரதிராஜா | *16 வயதினிலே* |
| துரை | *ஒரு வீடு ஒரு உலகம்* |
| எஸ். பி. முத்துராமன் | *ஆறிலிருந்து அறுபது வரை* |
| கே. பாலசந்தர் | *வறுமையின் நிறம் சிவப்பு* |
| பாரதிராஜா | *அலைகள் ஓய்வதில்லை* |
| முக்தா சீனிவாசன் | *பரிட்சைக்கு நேரமாச்சு* |
| 1983 | விருது வழங்கப்படவில்லை |
| 1984 | விருது வழங்கப்படவில்லை |
| 1985 | விருது வழங்கப்படவில்லை |
| 1986 | விருது வழங்கப்படவில்லை |
| 1987 | விருது வழங்கப்படவில்லை |
| பி. ஆர். தேவராஜ் | *செந்தூரப்பூவே* |
| கே. பாலசந்தர் | *புதுப்புது அர்த்தங்கள்* |
| விக்ரமன் | *புது வசந்தம்* |
| பி. வாசு | *சின்னத் தம்பி* |
| மணிரத்னம் | *ரோஜா* |
| சங்கர் | *ஜென்டில்மேன்* |
| கே. எஸ். ரவிக்குமார் | *நாட்டாமை* |
| வசந்த் | *ஆசை* |
| அகத்தியன் | *காதல் கோட்டை* |
| விக்ரமன்
சேரன் | *சூர்யவம்சம்*
*பொற்காலம்* |
| பார்த்திபன் | *ஹவுஸ்புல்* |
| பாலா | *சேது* |
| விக்ரமன் | *வானத்தைப் போல* |
| சுசி கணேசன் | *பார்த்திபன் கனவு* |
| சேரன் | *அந்நியன்* |
| திருமுருகன் | *எம் மகன்* |
| தங்கர் பச்சான் | *பள்ளிக்கூடம்* |
| ராதா மோகன் | *அங்காடித் தெரு* |
| பிரபு சாலமன் | *இறுதிச்சுற்று* |
# சோடியம் அயோடைடு

### கரிமத் தொகுப்பு வினைகள்

ஆல்க்கைல் குளோரைடுகளை ஆல்க்கைல் அயோடைடுகளாக மாற்றுவதற்கு சோடியம் அயோடைடு பயன்படுகிறது. பிங்கெல்சிடீன் வினை எனப்படும் இவ்வினையில் அசிட்டோனில் சோடியம் குளோரைடு கரைவதில்லை என்ற நம்பிக்கையை அடிப்படையாகக் கொண்டு வினைவிளை பொருள் தருவிக்கப்படுகிறது.  
: R-Cl + NaI → R-I + NaCl
# சோடியம் அயோடைடு

### அணுக்கரு மருத்துவத்தில்

[<sup>125I</sup>]NaI மற்றும் [<sup>131I</sup>]NaI உள்ளிட்ட சோடியத்தின் சில கதிரியக்க உப்புகள், தைராய்டு புற்று மற்றும் உயர் தைராய்டு மிகைப்பு போன்ற நோய்களுக்கான கதிரியக்க மருத்துவச் சிகிச்சையில் பயன்படுகின்றன அல்லது கதிரியக்கப் பெயரிடலில் சுவடுகாண் தனிமமாக ஓரிடத்தான்களின் பாதையை கண்டறியப் பயன்படுகின்றன. ( அயோடினின் ஓரிடத்தான்கள்: மருத்துவம் மற்றும் உயிரியலில் கதிரியக்க அயோடின்கள் I-123, I-124, I-125, மற்றும் I-131).
# சோடியம் அயோடைடு

### தாலியம் கலப்பிடப்பட்ட NaI(Tl) மினுமினுப்பாக்கிகள்

சோடியம் அயோடைடு தாலியத்துடன் சேர்க்கப்பட்டு செயலூக்கப்படுகிறது. பின்னர் இது கதிர்வீச்சு அயனியாக்கத்தின் போது போட்டன் எனப்படும் ஒளியன்களை ( மினுக்குகள்) உமிழ்கிறது. இவையே அடர்வு காணி அல்லது மினுமினுப்பு காணியாகவும் மரபார்ந்த வகையில் அணுக்கரு மருந்தாகவும் , புவி இயற்பியல், அணுக்கரு இயற்பியல் மற்றும் சுற்றுச் சூழல் அளவீடுகளிலும் பயன்படுத்தப்படுகிறது. பரவலாக NaI(Tl) மினுமினுக்கும் பொருளாகப் பயன்படுத்தப்படுகிறது. சோடியம் அயோடைடு நீர் உறிஞ்சும் தன்மை கொண்டது என்பதால், NaI(Tl) படிகங்கள் காற்றுப்புகாமலைடத்த ஒளிபெருக்கிக் குழாய்களில் பிணைக்கப்படுகின்றன. கதிர்வீச்சுக் கடினத்தன்மை, பின்னொளிர்வு, ஒளிபுகும் பண்பு முதலிய சில அளபுருக்களை படிக வளர்ச்சியில் சில மாறுதல்களைச் செய்வதன் மூலமாக அடையமுடியும். உயர்நிலை செயலூக்கம் பெற்ற படிகங்கள் அதிகத் தரமிக்க எக்சு கதிர் உணரிகளாகப் பயன்படுகின்றன. ஒற்றை அல்லது பலபடிக சோடியம் அயோடைடுகள் இதற்காகப் பயன்படுத்தப்படுகின்றன. இதனுடைய அதிகபட்ச அலைநீள வெளிப்பாட்டு அளவு 415 நா.மீஆகும்
# சோடியம் அயோடைடு

### கரைதிறன் தரவுகள்

சோடியம் குளோரைடு அல்லது சோடியம் புரோமைடு போலில்லாமல் சோடியம் அயோடைடு சில கரிமக் கரைப்பான்களில் மிக நன்றாக கரைகின்றது. பல்வேறு கரைப்பான்களில் 25 <sup>0</sup> செல்சியசு வெப்பநிலையில் ஒரு கிராம் NaI/100 கி கரைப்பானில் சோடியம் அயோடைடு பெற்றுள்ள கரைதிறன் அளவுகள் இங்கு தரப்பட்டுள்ளன  
| H<sub>2</sub>O | 184.2 |  |
| --- | --- | --- |
| திரவ அமோனியா | 162 |  |
| நீர்ம கந்தக டை ஆக்சைடு | 15 |  |
| மெத்தனால் | 62.5 - 83.0 |  |
| பார்மிக் அமிலம் | 61.8 |  |
| அசிட்டோ நைட்ரைல் | 24.9 |  |
| அசிட்டோன் | 50.4425 |  |
| பார்மமைடு | 57 - 85 |  |
| அசிட்டமைடு | 32.3 (41.5&nbsp;°C) |  |
| இருமெத்தில்பார்மமைடு | 3.7 - 6.4 |  |
| இருகுளோரோமீத்தேன் | 0.009 | } |
# குறுக்குவெட்டி (வடிவவியல்)

வடிவவியலில், ஒரே தளத்திலுள்ள இரு கோடுகளை, இரண்டு வெவ்வேறு புள்ளிகளில் வெட்டும் கோடானது **குறுக்குவெட்டி** (*transversal*) ஆகும். குறுக்குவெட்டியைப் பயன்படுத்தி, யூக்ளிடிய தளத்தில் இரு கோடுகள் இணையானவையா என்பதை அறியலாம்.  
இரு கோடுகளை ஒரு குறுக்குவெட்டுக் கோடு வெட்டும்போது, *உட்கோணங்கள்*, *ஒத்த கோணங்கள்*, *ஒன்றுவிட்ட கோணங்கள்* என வெவ்வேறு வகையான சில கோணச் சோடிகள் உருவாகின்றன. யூக்ளிடின் இணை மெய்கோளின்படி குறுக்குவெட்டி சந்திக்கும் இரு கோடுகள் இணைகோடுகள் எனில், அங்கு உருவாகும் உட்கோணச் சோடிகள் மிகைநிரப்பிகளாகவும், ஒத்த கோணங்கள் சமமாகவும், ஒன்றுவிட்ட கோணங்கள் சமமாகவும் இருக்கும்.  
<div>
**&nbsp;&nbsp;&nbsp;**  
| குறுக்குவெட்டியின் எட்டு கோணங்கள்.
(such as <math>\alpha,</math> <math>\gamma</math> போன்ற குத்தெதிர் கோணங்கள் எப்பொழுதுமே சர்வசமம்.) | &nbsp; | இரு இணையற்ற கோடுகளின் குறுக்குவெட்டி.
உட்கோணங்கள் மிகைநிரப்பிகள் அல்ல. | இரு இணை கோடுகளின் குறுக்குவெட்டி.
இணை கோடுகள் எனில், உட்கோணங்கள் மிகைநிரப்பிகள். | } |
| --- | --- | --- | --- | --- |
</div>
# குறுக்குவெட்டி (வடிவவியல்)

## குறுக்குவெட்டியின் கோணங்கள்

படத்தில் காட்டப்பட்டு உள்ளதுபோல ஒரு குறுக்குவெட்டி எட்டு கோணங்களை உண்டாக்குகிறது:
- 4 முதல் கோட்டுடன் நான்கு கோணங்கள்-α, β, γ, δ. இரண்டாவது கோட்டுடன் நான்கு கோணங்கள்- α<sub>1</sub>, β<sub>1</sub>, γ<sub>1</sub> δ<sub>1</sub>
- இந்த எட்டில் நான்கு கோணங்கள் உட்கோணங்கள் (இருகோடுகளுக்கும் இடைப்பட்ட பகுதி) -α, β, γ<sub>1</sub>, δ<sub>1</sub> நான்கு கோணங்கள் வெளிக்கோணங்கள் α<sub>1</sub>, β<sub>1</sub>, γ , δ.  
இரு இணைகோடுகளை செங்கோணத்தில் வெட்டும் குறுக்குவெட்டியானது, *செங்குத்து குறுக்குவெட்டி* என அழைக்கப்படும். இந்நிலையில், குறுக்குவெட்டியின் எட்டு கோணங்களும் செங்கோணமாக இருக்கும்.  
இரு இணைகோடுகளை குறுக்குவெட்டி வெட்டும்போது சர்வசம கோணங்களும் மிகைநிரப்பு கோணங்களும் உண்டாகின்றன. அக் கோணங்களில் அமையும் ஒத்த கோணங்கள், ஒன்றுவிட்ட கோணங்கள், உட்கோணங்கள் குறித்து கீழே தரப்பட்டுள்ளது.
# குறுக்குவெட்டி (வடிவவியல்)

## ஒத்த கோணங்கள்

நான்கு சோடி ஒத்த கோணங்களும்
- வெவ்வேறு உச்சிகளைக் கொண்டும்,
- குறுக்குவெட்டியின் ஒரே பக்கத்திலும்,
- ஒன்று உட்கோணமாகவும் மற்றது வெளிக்கோணமாகவும் இருக்கும்.  
<div>
இரு கோடுகளை ஒரு குறுக்குவெட்டி வெட்டிம்போது உண்டாகும் எட்டு கோணங்களில், ஏதாவது ஒரு சோடி ஒத்த கோணங்ள் சர்வசமமாக ’இருந்தால், இருந்தால் மட்டுமே’ இவ்விரு கோடுகளும் இணையானவை.
</div>
# குறுக்குவெட்டி (வடிவவியல்)

## ஒத்த கோணங்கள்

### ஒன்றுவிட்ட கோணங்கள்

நான்கு சோடி ஒன்றுவிட்ட கோணங்களும்
- வெவ்வேறு உச்சிகளைக் கொண்டும்,
- குறுக்குவெட்டியின் வெவ்வேறு பக்கங்களிலும்,
- இரண்டும் உட்கோணமாக அல்லது இரண்டும் வெளிக்கோணமாக இருக்கும்.  
<div>
இரு கோடுகளை ஒரு குறுக்குவெட்டி வெட்டிம்போது உண்டாகும் எட்டு கோணங்களில், ஏதாவது ஒரு சோடி ஒன்றுவிட்ட கோணங்கள் சர்வசமமாக ’இருந்தால், இருந்தால் மட்டுமே’ அவ்விரு கோடுகளும் இணையானவை.
</div>  
குறிப்பு: யூக்ளிடின் இணை மெய்கோளிலிருந்து இது நேரிடையாகப் பெறப்படுகிறது. ஒரு சோடிக் கோணங்கள் சர்வசமமெனில் மற்ற சோடிக் கோணங்களும் சர்வசமம். இணைகோடுகளுக்கு வரையப்பட்டுள்ள படத்தில் இரண்டுமே உட்கோணங்களாக உள்ளவை: α=γ1, β=δ1; இரண்டுமே வெளிக்கோணங்களாக உள்ளவை: γ=α1 , δ=β1.
# குறுக்குவெட்டி (வடிவவியல்)

## ஒத்த கோணங்கள்

### உட்கோணங்கள்

இரு சோடி உட்கோணங்களும்
- வெவ்வேறு உச்சிகளைக் கொண்டும்,
- குறுக்குவெட்டியின் ஒரே பக்கத்திலும்,
- இரண்டும் உட்கோணமாகவும் இருக்கும்.  
<div>
இரு கோடுகளை ஒரு குறுக்குவெட்டி வெட்டிம்போது உண்டாகும் எட்டு கோணங்களில், ஏதாவது ஒரு சோடி உட்கோணங்கள் மிகைநிரப்பு கோணங்களாக (கூடுதல் 180°) ’இருந்தால், இருந்தால் மட்டுமே’ அவ்விரு கோடுகளும் இணையானவை.
</div>  
நேர்கோடுகளின் வரையறைப்படியும், குத்தெதிர் கோணங்களின் பண்புகளின்படியும் ஒரு சோடி மிகைநிரப்பி எனில் மற்றதும் மிகைநிரப்பியாக இருக்கும்.
# குறுக்குவெட்டி (வடிவவியல்)

## தொடர்புள்ள தேற்றங்கள்

;யூக்ளிடின் இணை மெய்கோள்
யூக்ளிடின் இணை மெய்கோளை குறுக்குவெட்டியின் வாயிலாகக் கூறலாம்:  
:இரு கோடுகளின் குறுக்குவெட்டியின் ஒரு சோடி உட்கோணங்களின் கூடுதல் இருசெங்கோணங்களுக்குக் குறைவாக இருப்பின் அவ்விரு கோடுகளும் வெட்டும் கோடுகளாக இருக்கும்.  
குறுக்குவெட்டியின் ஆங்கிலச் சொல்லான "transversal" என்ற பொருள்தரும் கிரேக்கச் சொல்லை, யூக்ளிட் இதில் பயன்படுத்தியுள்ளார்.
;யூக்ளிடின் கூற்று 27
:இரண்டு கோடுகளை ஒரு குறுக்குவெட்டி வெட்டும்போது உண்டாகும் ஒரு சோடி ஒன்றுவிட்ட கோணங்கள் சர்வமமமானால், அந்த இரண்டு கோடுகளும் இணைகோடுகள்.  
எதிர்மறுப்பு நிறுவல் முறையில் இதனை யூக்ளிட் நிறுவியுள்ளார்:  
எதிர்மறுப்பாக, இரண்டு கோடுகளும் இணையில்லை என எடுத்துக்கொண்டால்:
:இருகோடுகளும் இணை இல்லையெனில் அவை வெட்டும் கோடுகளாக இருக்க வேண்டும். எனவே இந்த இருகோடுகளும் குறுக்குவெட்டியும் ஒரு முக்கோணத்தை அமைக்கின்றன.  
:இந்நிலையில் சர்வசமமான ஒன்றுவிட்ட கோணச் சோடியின் ஒரு கோணம், முக்கோணத்தின் ஒரு வெளிக்கோணமாகவும் அதே சமயம் முக்கோணத்தின் மற்றொரு உட்கோணத்திற்குச் சமமானதாகவும் அமைகிறது.  
:ஆனால் இவ்வமைவு ”முக்கோணத்தின் ஒரு வெளிக்கோணம் எப்பொழுதுமே மற்ற இரு உட்கோணங்களைவிட அதிகமானதாக இருக்கும்” என்ற யூக்ளிடின் கூற்று 16 க்கு முரண்பாடு.  
:எனவே எடுத்துக்கொள்ளப்பட்ட முடிவான இரு கோடுகளும் இணையில்லை என்பது தவறானது; அவை இணைகோடுகள் என நிறுவப்படுகிறது.  
;யூக்ளிட் கூற்று 28
இது கூற்று 27 இன் நீட்டிப்பாக அமைந்துள்ளது. இதில் இரு கருத்துக்கள் தரப்பட்டுள்ளன:  
1. இரண்டு கோடுகளை ஒரு குறுக்குவெட்டி வெட்டும்போது உண்டாகும் ஒரு சோடி ஒத்த கோணங்கள் சர்வமமமானால், அந்த இரண்டு கோடுகளும் இணைகோடுகள்.
1. இரண்டு கோடுகளை ஒரு குறுக்குவெட்டி வெட்டும்போது உண்டாகும் ஒரு சோடி உட்கோணங்கள் மிகைநிரப்பிகள் எனில், அந்த இரண்டு கோடுகளும் இணைகோடுகள்.  
இரு கோடுகள் வெட்டும்போது உண்டாகும் குத்தெதிர் கோணங்கள் சமமாகவும் (கூற்று 13), அடுத்துள்ள கோணங்கள் மிகைநிரப்பியாகவும் (கூற்று 15) இருக்குமென்ற முடிவுகளைப் பயன்படுத்தி இவ்விரு கருத்துகளையும் யூக்ளிடின் கூற்று 27 இலிருந்து, நிறுவலாம். இணைகோடுகளுக்கான ஆறு கட்டுப்பாடுகளில் மூன்று மட்டுமே யூக்ளிடால் காணப்பட்டுள்ளது என்பது கிரேக்க மெய்யியலாளர் பிரொக்லசின் (Proclus) கருத்து  
;யூக்ளிட் கூற்று 29
கூற்று 27, 28 இன் மறுதலையாக இக்கூற்று அமைகிறது.
1. இரு இணைகோடுகளை ஒரு குறுக்குவெட்டி வெட்டும்போது உண்டாகும் ஒரு சோடி ஒன்றுவிட்ட கோணங்கள் சமம்.
1. இரு இணைகோடுகளை ஒரு குறுக்குவெட்டி வெட்டும்போது உண்டாகும் ஒரு சோடி ஒத்த கோணங்கள் சமம்; குறுக்குவெட்டியின் ஒரே பக்கத்திலமையும் ஒருசோடி உட்கோணங்கள் மிகைநிரப்பிகள்.
# தாந்து (கிண்ணக்குழி)

**தாந்து** *(Dantu)* என்பது சியரீசு குறுங்கோளுக்கு அருகாமையில் உள்ள ஒரு மிகப்பெரிய கிண்ணக் குழியைக் குறிக்கிறது. பிரகாசமான புள்ளிகளாக மிளிரிகள் பல இக்கிண்ணக்குழியின் விளிம்புகளில் ஒளிர்கின்றன.  
கானா நாட்டில் இருக்கும் அக்ராவில் வாழ்ந்த பழங்குடி இன மக்களின் வரகு நடவின் கடவுளாகக் கருதப்பட்ட தாந்து தெய்வத்தின் பெயர் இக்கிண்ணக்குழிக்கு சூட்டப்பட்டுள்ளது.
# மலேசிய விடுதலை நாள்

**மலேசிய விடுதலை நாள்** (மலாய்: *Hari Merdeka*; அல்லது *Hari Kebangsaan Malaysia* ஆங்கிலம்: *Malaysia Independence Day*) என்பது 1957-ஆம் ஆண்டு பிரித்தானிய குடிமைவாத ஆட்சியிடமிருந்து மலாயா கூட்டமைப்பு விடுதலை பெற்ற நாளாக 31 ஆகத்து அன்று கொண்டாடப்படுகிறது. இதில் **மலேசிய நாள்** (மலாய்: *Hari Malaysia*) என்பது வேறு; **மலேசிய விடுதலை நாள்** என்பது வேறு ஆகும்.  
1963 செப்டம்பர் 16-ஆம் தேதி, மலாயா கூட்டமைப்பு, சரவா, வடக்கு போர்னியோ மற்றும் சிங்கப்பூர் ஆகிய பகுதிகள்ஒன்றிணைந்துமலேசியா எனும் நாடாக உருவானநாள்;மலேசியாநாள் என்று கொண்டாடப்படுகிறது.
# மலேசிய விடுதலை நாள்

## விடுதலைக்கானபின்னணி

பிரித்தானியர்களுடன் விடுதலைக்கான பேச்சுவார்த்தைக்காக துங்கு அப்துல் ரகுமான் தலைமையில் அமைச்சர்கள், மலாயாவின் அரசியல் தலைவர்கள் மலாயன் சீன அசோசியேசன் தலைவர் துன் டத்தோ சர் டான் செங் லொக் மற்றும் மலேசிய இந்தியக் காங்கிரசின் தலைவர் துன் சம்பந்தன் ஆகியோர் இலண்டன் சென்றனர்.  
மலாயா அவசர காலத்தில் கம்யூனிச அச்சுறுத்தல் முடிவுக்கு வந்ததும், 8 பிப்ரவரி 1956ல் பிரித்தானிய அரசாட்சியிடமிருந்து விடுதலைக்கான ஒப்பந்தம் ஏற்பட்டது. எனினும் நிர்வாகக் காரணங்களால் 31 ஆகத்து 1957 என்று இறுதி முடிவானது. விடுதலை நாள் நிகழ்ச்சிக்காக மெர்டேக்கா சதுக்கம் கோலாலம்பூரில் புதிதாக உருவாக்கப்பட்டது.
# மலேசிய விடுதலை நாள்

## 31 ஆகத்து 1957

30 ஆகத்து 1957 இரவு கோலாலம்பூர்அரச சிலாங்கூர் மன்றம், விடுதலை சதுக்கத்தில் பிரித்தானியர் ஆட்சியை ஒப்படைக்கும் நிகழ்வைக் காண ஏராளமானோர் குழுமினர்.பிரதமராக பதவி ஏற்க இருந்த துங்கு அப்துல் ரகுமான் 11:58 பின்னேரத்தில் வந்தார். அவருடன் மலேசிய கூட்டணி கட்சியினரும்கலந்து கொண்டனர்.  
இரண்டுநிமிடம் மின்விளக்குகள்அணைக்கப்பட்டுமீண்டும்ஏற்றப்பட்டு யூனியன்கொடிகீழே இறக்கப்பட்டது. மலேசியாவின் புதியகொடிஏற்றப்பட்டுமலேசியநாட்டுப்பண்இசைக்கப்பட்டது.
மலேசியநாட்டுப்பண்இசைக்கப்பட்ட பின்னர், ஏழுமுறைமெர்டேக்காஎன்றுபொதுமக்கள்குரல்எழுப்பினர். பின்னர்துங்குஅப்துல்ரகுமான் பேசும்போது "மலாயன் மக்களின் வாழ்வில் சிறப்பான தினம்"என்றுவர்ணித்தார்.  
31 ஆகத்து 1957 காலை கொண்டாட்ட நிகழ்வுகள் இதற்காகவே அமைக்கப்பட்ட மெர்டேக்கா மைதானத்தில் நடத்தப்பட்டது. காலை 9:30க்கு துவங்கிய அந்தக் கொண்டாட்டத்தில் 20,000க்கும் அதிகமான பொதுமக்கள் கலந்து கொண்டனர்.மலாய்மாநிலஆட்சியாளர்கள், வெளிநாட்டு தூதர்கள், கூட்டரசின் அமைச்சர்கள், மற்றும் குடிமக்கள் கலந்து கொண்டனர்.
# மலேசிய விடுதலை நாள்

## 31 ஆகத்து 1957

### பங்கேற்றவர்கள்

இந்நிகழ்வில் பங்கேற்ற வெளிநாட்டுசிறப்புவிருந்தினர்கள்விவரம்:  
; அரசகுடும்பஉறுப்பினர்கள்
- தாய்லாந்து அரசர் மற்றும் அரசி
- The Crown Prince and Princess of Japan
- (அரசியின் பிரதிநிதியாக) The Duke and Duchess of Gloucester
- Prince William of Gloucester
# மலேசிய விடுதலை நாள்

## 31 ஆகத்து 1957

### அரசுத்தலைவர்கள்

- தென்ஆப்ரிக்கப் பிரதமர், Johannes Gerhardus Strijdom
- இந்தியப்பிரதமர்,Jawaharlal Nehru
- ,பாக்கித்தான்பிரதமர்Huseyn Shaheed Suhrawardy
- வியட்நாம்பிரதமர், Phạm Văn Đồng
- சிலோன் பிரதமர், சாலமன் பண்டாரநாயக்கா
- பர்மா பிரதமர், U Nu
- கம்போடியாபிரதமர், Sim Var
- The United States Secretary of State, John Foster Dulles (representing US President, டுவைட் டி. ஐசனாவர்)
# மோனிகா தாசு குப்தா

**மோனிகா தாசு குப்தா** (Monica Das Gupta) என்பவர் மாந்தவியல், மக்கள் தொகை ஆராய்ச்சியாளர். அமெரிக்காவின் மேரிலாந்து பல்கலைக் கழகத்தில் ஆய்வுப் பேராசிரியராகப் பணி செய்கிறார். இந்தியா, சிறீலங்கா, சீனா, தென் கொரியா, வியட்நாம், நைஜீரியா ஆகிய நாடுகளில் பயணம் செய்து மக்கள் தொகைப் பெருக்கம், அதன் விளைவாக ஏற்படும் வறுமை, நோய்கள், பொது சுகாதாரம், சூழ்நிலைத் துப்புரவு ஆகிய தளங்களில் இயங்கியும் ஆங்கில இதழ்களில் எழுதியும் வருகிறார். குடும்ப அமைப்பு முறை, ஆண் பெண் பாலின வேறுபாடுகள், திருமணம், மகப் பேறு ஆகியன பற்றியும் ஆய்வு செய்து வருகிறார். தென்னாப்பிரிக்காவிலும் வளர்ந்து வரும் நாடுகளிலும் குறைந்த செலவில் பொது சுகாதாரத் திட்டங்களை அமுல் படுத்துவது பற்றி பரப்புரை செய்து வருகிறார். சிறீ லங்கா, சீனா ஆகிய நாடுகளில் நிலவும் பொது சுகாதார நிலைகள் பற்றியும் ஆய்வு செய்கிறார்.  
- http://indianexpress.com/profile/author/monica-das-gupta/
- http://www.epw.in/perspectives/public-health-india-dangerous-neglect.html
- http://www.popcenter.umd.edu/mprc-associates/mdasgupt/cv/view
# தற்குறிப்பு

**தற்குறிப்பு** அல்லது **ரெசியூமே** (résumé) (, அல்லது ; சில தருணங்களில் அல்லது ; ), என்று உச்சரிக்கப்படும் **resume** அல்லது **resumé**, என்பது தன்னுடைய பின்புலத்தையும் திறன்களையும் முன்னிறுத்திக்காட்டும் ஓராவணமாகும். தற்குறிப்பு பல்வேறு காரணங்களுக்காகப் பயன்பட்டாலும் பொதுவாக வேலை தேடும் சமயங்களில் பயன்படுகிறது. பொதுவானதொரு தற்குறிப்பு, பணிக்குத் தேவையான அனுபவத்தினையும் கல்வித்தகுதியையும் முன்னிறுத்தி உருவாக்கப்பட்டிருக்கும்.  
ரெசியுமே என்ற பெயர் பிரெஞ்சு மொழியில் இருந்து வந்துள்ளது. ரெசியுமே என்றால் சுருக்கமாக என்ற பொருளைத் தருகிறது.
# சுவர்ணமச்சை

நொந்தபுரியிலுள்ள கடையொன்றில் காணப்படும் சுவர்ணமச்சை ஆகூழ் ஓவியம்]]
**சுவர்ணமச்சை** (தாய் மொழி:สุพรรณมัจฉา சுவன்னமச்சா; கெமர்:សុវណ្ណមច្ឆា *சொவன்மச்சா*; சங்கதம்:ஸ்வர்ணமத்ஸ்யா "தங்கமீன்மகள்") என்பவள், தாய்லாந்து மற்றும் ஏனைய தென்கிழக்காசியா இராமாயணங்களில் மாத்திரம் வருகின்ற, இராமாயணப் பாத்திரம் ஆகும்.  
"தசகண்டன்" இராவணனின் மகளான இவள், ஒரு கடற்கன்னியாக வருணிக்கப்படுவதுடன், அனுமனின் காதலியாகவும் கூறப்படுகின்றாள். சுவர்ணமச்சையின் ஓவியப் படங்களை வீடுகளில் தொங்கவிடுவது, இல்லத்துக்கு ஆகூழைக் (அதிர்ஷ்டம்) கொண்டு வரும் என்பது தாய் மக்களின் நம்பிக்கை.
# சுவர்ணமச்சை

## வரலாறு

ஆலயமொன்றில் அனுமானும் சுவர்ணமச்சையும்]]
சீதையை இலங்கையிலிருந்து மீட்பதற்காக, அனுமனின் தலைமையில் வானரப்படை, இலங்கைக்குப் பாலம் அமைக்கின்றது. எனினும் பாலம் அமைக்க இடப்படும் கற்கள் காணாமற்போவதைக் கண்டு, வானரங்கள் அனுமனிடம் முறையிடுகின்றன. அவர் சென்று பார்க்கும் போது, கற்கள் கடற்கன்னிகளால் களவாடப்படுவதைக் கண்டறிகிறார்.  
பேரழகியாக விளங்கிய அவர்களின் தலைவியை அவர் பிடிக்க முயலும்போது அவள் தப்பிவிடுகின்றாள். சுவர்ணமச்சை எனும் பெயருடைய அவள், இறுதியில் அனுமனிடம் காதல் வயப்பட்டு மனம் மாறுவதுடன், தான் இராவணன் மகள் என்பதை வெளிப்படுத்தி, அணைகட்டவும் உதவுகின்றாள். அவளுக்கும் அனுமனுக்கும் பின்னாளில் "மச்சானு" எனும் மைந்தனும் பிறக்கிறான்.
# சுவர்ணமச்சை

## மேலும் பார்க்க

- இராமாயணம்
- அனுமன்
# தாரா (இந்து)

**தாரா** (**Tara**) என்பது பத்து மகாவித்யா தேவதைகளில் அம்மக்களின் கூறப்படும் தெய்வம் ஆவாள். தாரை என்பது வடமொழியில் விண்மீனைக் குறிக்கும்.
# தாரா (இந்து)

## தோற்றம்

தாரா, புத்த சமயத்திலிருந்து சாக்த சமயத்துக்கு வந்த தெய்வம் என்று நம்பப்படுகின்றது. சாக்த மரபில், பாற்கடல் கடைந்தபோது, ஆலகால நஞ்சை உண்ட சிவன், அதன் வீரியம் தாங்காமல் மயங்கியதாகவும், அப்போது, தாரையின் உருவெடுத்து ஈசனைத் தன் மடியில் தாங்கிய உமையவள், அவருக்குத் தன் ஞானப்பாலை ஊட்டி, அவரை சுயநினைவுக்குக் கொணர்ந்ததாகவும் ஒரு கதை சொல்கின்றது.
# தாரா (இந்து)

## உருவவியல்

தாராவின் உருவவியல், காளியை ஒத்தது. இருவருமே, சிவன் மீது நின்ற நிலையிலேயே காட்சி தருவர். எனினும் தாரா, காளி போல கருப்பாக அன்றி, நீலமாகக் காட்சி தருவள். தாராவின் இடையில், புலித்தோலாடையும் கழுத்தில் மண்டையோட்டு மாலையும் காணப்படும். குருதி வடியும் செவ்விதழும் தொங்கிய நாக்கும் தாராவுக்கும் காளிக்குமிடையிலான இன்னோர் ஒற்றுமை. இருவரும் ஒன்றுபோலவே இருந்தாலும், தாந்திரீக நூல்கள், இருவரையும் வேறுபடுத்திக் காட்டுவதுடன், தாரா தாய்மை நிறைந்தவள் என்றும் கூறுகின்றன. எனினும், வங்காளப் பகுதியில் காளியே அதிகளவில் வழிபடப்படுகின்றாள்.  
காளியிலிருந்து தாராவை வேறுபடுத்துவது, அவள் கரங்களில் தாங்கியிருக்கும் தாமரையும் கத்தரிக்கோலும் ஆகும். தாராவின் கரங்களில், கத்தி, கபாலம், தாமரை, கத்தரிக்கோல் என்பன காணப்படும். உலக இச்சைகளிலிருந்து தன் அடியவனை வெட்டி விடுவிப்பதை, கத்தரிக்கோல் குறிக்கின்றது
# தாரா (இந்து)

## வழிபாடு

வங்கத்திலுள்ள தாராபீடம் எனும் ஆலயம், தாரா வழிபடப்படும் புகழ்வாய்ந்த ஆலயங்களில் ஒன்றாகும். பௌத்த தாராவோ, இந்தியா தாண்டி, தென்கிழக்காசியா, திபெத் எனப் பல இடங்களிலும் போற்றப்படுகின்றாள்.
# தாரா (இந்து)

## மேலும் பார்க்க

- தாரா (பௌத்தம்)
- மகாவித்யா
- பார்வதி
- சாக்தம்
# தாரா (இந்து)

## உசாத்துணைகள்

-
-
-
-
-
-
-
-
-
# தாளப்பள்ளி பாறை ஓவியங்கள்

**தாளப்பள்ளி பாறை ஓவியங்கள்** என்பன, தாளாப்பள்ளி என்னும் ஊருக்கு அண்மையில் உள்ள பகுதிகளில் காணப்படும் பாறைகளில் வரையப்பட்டுள்ள ஓவியங்கள் ஆகும். தாளாப்பள்ளி அல்லது தாளப்பள்ளி எனப்படும் ஊர், கிருட்டிணகிரி மாவட்டத்தில், கிருட்டிணகிரி – இராயக்கோட்டை சாலையில் கிருட்டிணகிரியில் இருந்து மூன்று கிலோமீட்டர் தொலைவில் அமைந்துள்ளது. இப்பகுதியில் பெருங்கற்காலப் பண்பாட்டுக்குரிய சின்னங்களும் காணப்படுகின்றன. தாளப்பள்ளி மலைக் குன்றுப் பகுதியில் இயற்கையாக அமைந்த குகைகள் உள்ளன. இங்கு அமாவாசைக்குண்டு, கோட்டைக்குண்டு எனப்படும் குரங்குக் குண்டு என்னும் இரு குன்றுகள் உட்பட நான்கு இடங்களில் இவ்வோவியங்கள் உள்ளன.
# தாளப்பள்ளி பாறை ஓவியங்கள்

## ஓவியங்கள்

இவ்வோவியங்களில், மனிதர், வீடு, பல்வேறு குறியீடுகள் என்பன வரையப்பட்டுள்ளன. வெள்ளை நிறத்தில் வரையப்பட்டுள்ள ஓவியங்களில் பெரும்பாலானவை கோட்டுருவங்களாகவே உள்ளன. இங்குள்ள மனித உருவங்கள் வேட்டை, நடனம் போன்ற செயற்பாடுகளில் ஈடுபட்டிருப்பதைக் குறிப்பதாகக் கொள்ளப்படுகிறது. ஒரு ஓவியத்தில் மூன்று பெண்கள் நடனம் ஆடும் காட்சி காணப்படுகின்றது. ஒரு ஓவியத்தில் சக்கரம் இல்லாத வண்டியொன்றை விலங்கு ஒன்று இழுத்துச்செல்வது போல் இருப்பதாகச் சில ஆய்வாளர்கள் கருதுகின்றனர்.
# தாரை (இராமாயணம்)

**தாரை** இராமாயணப் பாத்திரமாவாள். இவள் வானர அரசன் வாலியின் மனைவியாகத் திகழ்ந்தவள்.வாலியை,வாலியின் சகோதரனான சுக்ரீவனே கொன்று அரசைக் கைப்பற்றியதோடு தாரையையும் தன் மனைவியாக்கினான். அவளது புத்திக்கூர்மையினாலும் , இக்கட்டுக்களை அவள் சந்தித்த விதத்தினாலும் தினமும் போற்றப்பட வேண்டிய பஞ்ச கன்னிகைகளுள் ஒருத்தியாக விளங்குகின்றாள்
# தாரை (இராமாயணம்)

## வாழ்க்கை

இராமாயணத்தில், தாரை, வானர மருத்துவன் சுசேனனின் மகளாகக் காட்டப்படுகின்றாள். கம்ப இராமாயணம் போன்ற நூல்களில், பாற்கடல் கடைந்தபோது அவதரித்த அரமகளிரில் ஒருத்தியாகத் தாரை சுட்டிக்காட்டப்படுகின்றாள். மகாபாரதத்திலும் ஒரு பெயர் தெரியாத பெண்ணுக்காக, வாலியும் சுக்ரீவனும் மோதியதாக ஒரு சம்பவம் சொல்லப்படுவதால், அது தாரா என்றே கொள்ளலாம். எனினும், எல்லா வேறுமங்களிலும், அங்கதன் வாலிக்குத் தாராவிடம் பிறந்த மகனாகவே காட்டப்படுகின்றான். இந்த ஒரு செயலுக்காகவே இராமாயண ஆய்வாளர்களால், வாலி மிகக்கடுமையாக விமர்சிக்கப்படுகின்றான்.  
வான்மீகி இராமாயணத்தின் படி,சீதையை, இராவணன் இலங்கைக்குக் கடத்திய பின்னர், அவளைத் தேடி வரும் இராமன், சுக்ரீவனுடன் நட்புப்பூண்டு, வாலியிடமிருந்து கிட்கிந்தை அரசையும், அவன் மனைவியையும் மீட்டுத்தருவேனென உறுதிகூறுகின்றான். அவன் கூற்றுக்கேற்ப சுக்ரீவன் வாலியை அறைகூவும் போது, தாரை வாலிக்குக் கூறும் புத்திமதி, மிக அறிவார்ந்த அறிவுரைகளில் ஒன்றாகக் கருதப்படுகின்றது.  
கம்ப இராமாயணத்திலும், இந்தத் தாராவின் எச்சரிக்கை சிறப்புற விவரிக்கப்பட்டிருக்கின்றது. எனினும், இராமனை அறவோன் எனப் போற்றும் வாலி, இராமனால் தனக்கு ஆபத்து நேராது என்று உறுதிபூண்டு, சுக்ரீவனைக் கொல்வேன் என, வஞ்சினம் உரைத்துச் செல்கின்றான். இராமபாணத்தால் வாலி இறந்ததும், அங்குவந்து சேரும் தாரை, இராமனையும் சுக்ரீவனையும் அவர்களது இழிசெயலுக்காகக் கடிவதுடன், பின்னர், ருமையைக் கவர்ந்ததற்குத் தக்க தண்டனையே அது என்று கூறி சமாதானமடைகிறாள். சில வடநாட்டு மரபுகளில், சீதையை அடைந்தவேகத்திலேயே அவன் இழப்பான் என இராமனுக்குத் தீச்சொல்லிடுகிறாள். வங்காள கிருத்திவாச இராமாயணத்திலோ, இன்னும் ஒருபடி மேலே சென்று, அவன் மறுபிறப்பில் அதேபோல் தவறுதலாக வாலியால் கொல்லப்படுவான் எனத் தீச்சொல்லிடுகிறாள். சில பிற்கால இராமாயணங்கள், கண்ணனைக் கொன்ற வேடன், வாலியின் மறுபிறப்பே என்கின்றன. தாயை ஒத்த அண்ணியை தன் சிற்றப்பன் சுக்ரீவன் மணந்துகொண்டதை, அங்கதனும் சில இடங்களில் விமர்சிக்கின்றான். இம்மணத்தில் தாராவின் சம்மதம், தன் கணவனின் மறைவுக்குப் பின், தன் மகனையும் நாட்டையும் காப்பாற்றிக் கொள்ள, அவள் எடுத்த இராசதந்திர முடிவாகவே கருதப்படுகின்றது.
# தாரை (இராமாயணம்)

## தாரையும் இலக்குவனும்

தாரையை மணந்தபின், சுக்ரீவன் தன் சீதையை மீட்கும் வாக்குறுதியை மறந்து களியாட்டங்களில் ஈடுபட்டிருந்ததை அடுத்து, அவனது வாக்கை நினைவூட்ட கடும் கோபத்துடன் இலக்குவன் அங்கு வருகின்றான். அப்போது, அவனது சீற்றத்தைத் தணிப்பதற்காகத் தாரையே அவனை எதிர்கொள்கிறாள்.சில பதிப்புகள் அவளும் மதுபோதையில் இருந்ததாகவும் ஆனால், இன்சொற்களால் இலக்குவனைக் குளிர்வித்தாகவும் சொல்லப்படுகின்றது.
# தாரை (இராமாயணம்)

## பஞ்சகன்னிகை தாரா

தினமும் காலையில் இந்துப் பெண்கள் நினைவுகூரவேண்டிய ஐந்து கன்னியரில் ஒருத்தியாகத் தாரையும் சொல்லப்பட்டு வருகின்றாள். வாலி அவள் மீது வைத்திருந்த அன்பும், மரியாதையும் இராமாயணத்தில் பல இடங்களிலும் சொல்லப்படுவதன் மூலம், அவளது புத்திக்கூர்மையை உணர்ந்து கொள்ள முடிகின்றது. அவள் பேரறிவு நிறைந்தவள், எதிர்வுகூறும் ஆற்றல் வாய்ந்தவள், தன்னம்பிக்கையும் வாக்குச் சாதுரியமும் நிறைந்தவள் என்பதற்கு இராமாயணமே பல இடங்களிலும் சான்றாவதால், அவள் பெண்கள் எப்போதும் எண்ணிக் கொண்டிருக்க வேண்டிய ஐங்கன்னியரில் ஒருத்தியாகத் திகழ்வதில் வியப்பேதுமில்லை.
# தாரை (இராமாயணம்)

## மேலும் பார்க்க

- பஞ்சகன்னிகை
- அகலிகை
- மண்டோதரி
- இராமாயணம்
# தாரை (இராமாயணம்)

## உசாத்துணை நூல்கள்

-
-
-
-
-
-
-
-
-
-
-
-
# சிறந்த நடிகைக்கான தமிழ்நாடு அரசு திரைப்பட விருது

**சிறந்த நடிகைக்கான தமிழ்நாடு அரசு திரைப்பட விருது** என்பது ஆண்டுதோறும் தமிழ்த் திரைப்படங்களில் சிறப்பான நடிப்பை வெளிப்படுத்தும் நடிகைக்கு, தமிழக அரசு திரைப்பட விருதுகளின் கீழ் தமிழக அரசால் வழங்கப்படும் விருதாகும்.
# சிறந்த நடிகைக்கான தமிழ்நாடு அரசு திரைப்பட விருது

## மீஉயர்நிலை : பலமுறை பெற்றவர்கள்

| 4 | ஜோதிகா |
| --- | --- |
| 3 | மீனா, சரிதா |
| 2 | தேவயானி, குஷ்பு சுந்தர், சினேகா, |
# சிறந்த நடிகைக்கான தமிழ்நாடு அரசு திரைப்பட விருது

## விருது பெற்றவர்கள்

| விருது பெற்றவர்களும் திரைப்படமும் |  |  |  |
| --- | --- | --- | --- |
| கே. ஆர். விஜயா | சாந்தி | *இரு மலர்கள்* |  |
| பத்மினி | மோகனாம்பாள் | *தில்லானா மோகனாம்பாள்* |  |
| சரோஜாதேவி | கண்ணம்மா | *குலவிளக்கு* |  |
| கே. ஆர். விஜயா | தேவி | *நம்மவீட்டு தெய்வம்* |  |
| லதா | கயல்விழி | *மதுரையை மீட்ட சுந்தரபாண்டியன்* |  |
| லட்சுமி | கல்யாணி | *ஒரு நடிகை நாடகம் பார்க்கிறாள்* |  |
| சரிதா | கல்பணா | *ஒரு வெள்ளாடு வேங்கையாகிறது* |  |
| சுஹாசினி | விஜி | *நெஞ்சத்தைக் கிள்ளாதே* |  |
| ஸ்ரீதேவி | பாக்ய லட்சுமி / விஜயா "விஜி" | *மூன்றாம் பிறை* |  |
| சரிதா | கண்ணம்மா | *அக்னி சாட்சி* |  |
| ரேவதி | தாயம்மா | *கிழக்கு வாசல்* |  |
| குஷ்பு | நந்தினி | *சின்னத் தம்பி* |  |
| சுகன்யா | தெய்வாணை | *சின்ன கவுண்டர்* |  |
| மீனா | வைத்தீஸ்வரி | *எஜமான்* |  |
| ராஜஸ்ரீ | கருத்தம்மா | *கருத்தம்மா* |  |
| குஷ்பு | கங்கா | *கோலங்கள்* |  |
| சுருதி | கல்கி | *கல்கி* |  |
| மீனா | மரகதம் | *பொற்காலம்* |  |
| ரோஜா | இராதா | *உன்னிடத்தில் என்னை கொடுத்தேன்* |  |
| சிம்ரன் | ருக்மணி | *துள்ளாத மனமும் துள்ளும்* |  |
| தேவயானி | செல்லம்மாள் | *பாரதி* |  |
| சினேகா | தவமணி | *விரும்புகிறேன்* |  |
| ஜோதிகா | பிரியா
செண்பகம் | *பேரழகன்* |  |
| பிரியாமணி | முத்தழகு | *பருத்திவீரன்* |  |
| ஜோதிகா | அர்ச்சணா | *மொழி* |  |
| சினேகா | விசாலாட்சி | *பிரிவோம் சந்திப்போம்* |  |
| அமலா பால் | மைனா | *மைனா* | } |
# சீனா போரா கொலை வழக்கு

சீனா போரா (Sheena Bora) என்ற 24 வயது இளம்பெண் ஒருவர் மும்பையிலிருக்கும் மும்பை மெட்ரோ ஒன் நிறுவனத்தில் செயல் பணியாளராக பணியாற்றி வந்தார். இவர் ஊடகத் துறையில் பிரபலமாக விளங்கிய இந்திராணி முகர்ஜி மற்றும் சித்தார்த்தா தாஸ் ஆகியோரது மகள் ஆவார். சீனா போராவிற்கு மெக்கேல் போரா என்ற ஒரு தம்பியார் இருக்கின்றார். சீனா போரா தனது தாயாரான இந்திராணி முகர்ஜியின் மூன்றாவது கணவரும், ஸ்டார் இந்தியா நிறுவனத்தின் தலைமை அலுவலராக பணியாற்றிய பீட்டர் முகர்ஜியின் முதலாவது மனைவியின் மகனான ராகுல் முகர்ஜியை காதலித்தும் வந்தார். கடந்த 2012-ஆம் ஆண்டு ஏப்ரல் 24 முதல் அவர் காணாமல் போனார், அதன் பின் அவரைப் பற்றிய தகவல்கள் கிடைக்கவில்லை. இந்நிலையில் கடந்த ஆகஸ்ட் 2015-யில் அநாமதேயர் ஒருவரால் வழங்கப்பட்ட துப்பின் அடிப்படையில் மும்பை காவல்துறையினர் அவருடைய தாயாரான இந்திராணி முகர்ஜியை சீனா போராவை கொலை செய்த குற்றத்திற்காக கைது செய்தனர். அவருடன் இந்திராணி முகர்ஜியின் இரண்டாவது கணவரான சஞ்சீவ் கண்ணா மற்றும் வாகன ஓட்டுநர் சியாம்வர் பிந்துராம் ராய் ஆகியோரையும் கொலைக்கு உடந்தையாக இருந்தனர் என கைது செய்தனர்.
# சீனா போரா கொலை வழக்கு

## வாழ்க்கைக் குறிப்பு

1988-யில் சித்தார்த்தா தாஸ் என்பவரை காதலித்து மணம் புரியாமலேயே ஒன்றிணைந்து வாழத் தொடங்கியிருந்தார் இந்திராணி.1989-யில் கொல்கத்தாவில் இந்திராணி முகர்ஜி மற்றும் சித்தார்த்தா தாஸ் ஆகியோருக்கு மகளாக பிறந்தவர் சீனா போரா. அவர்களுக்கு 1990-யில் மிக்கேல் போரா என்ற மகனும் பிறந்தார். 1990-ஆம் ஆண்டு சீனா போராவின் பெற்றோர்கள் பிரிந்துவிட்டனர். அதன் பின்னர் கொல்கத்தாவைச் சேர்ந்த ஒரு தொழிலதிபரோடு சில காலம் இந்திராணி ஒன்றிணைந்து வாழ்ந்திருந்தார் எனவும் சொல்லப்படுகின்றது. ஆனால், அவர்கள் பின்னர் பிரிந்து விட்டனர்.1990-யில் இந்திராணி தனது இரு பிள்ளைகளையும் கௌகாத்திக்கு அழைத்துச் சென்று அங்கு தமது பெற்றோருக்கு தத்துக் கொடுத்துவிட்டு வந்துவிட்டார்.பின்னர் குவாகத்தியில் தாத்தா, பாட்டியால் அவர்கள் வளர்க்கப்படனர்.  
இந்திராணி முகர்ஜி பின்னர் கொல்கத்தாவைச் சேர்ந்த தொழிலதிபர் சஞ்சீவ் கண்ணாவை மணந்து கொண்டார். அவர்களுக்கு விதி கண்ணா என்றொரு மகளும் இருக்கின்றார். கடந்த 2002-ஆம் ஆண்டு இந்திராணி முகர்ஜியும், சஞ்சீவ் கண்ணாவும் பிரிந்துவிட்டனர். அதே ஆண்டு பீட்டர் முகர்ஜியை மணந்து கொண்டார் இந்திராணி முகர்ஜி. சஞ்சீவ் கண்ணாவிற்கும் இந்திராணி முகர்ஜிக்கும் பிறந்த விதி கண்ணாவை பீட்டர் முகர்ஜி தத்தெடுத்துக் கொண்டார். அதன் பின்னர் இந்திராணியும், அவரது மகள் விதியும் பீட்டர் முகர்ஜியின் கடைசிப் பெயரை தமது பெயர்களோடு இணைத்துக் கொண்டனர்.. இந்திராணி முகர்ஜி பணத்தாசை பிடித்தவர் எனவும், அதனாலேயே தன்னை விட்டு பிரிந்து போனார் எனவும், கௌகாத்தியில் வசித்திருந்த சமயம், இரு பிள்ளைகளையும் விட்டுவிட்டு திடிரென ஒரு நாள் இந்திராணி போய்விட்டார் எனவும். அவரை பலமுறை சில்லாங்கில் போய் தேடியதாகவும், ஆனால் கண்டு பிடிக்க முடியவில்லை எனவும் கூறியிருக்கின்றார். மீண்டும் கௌகாத்தியில் தம் பிள்ளைகளிடம் வந்த சமயம், இந்திராணியின் பெற்றோர் அவரை அவமானப்படுத்தி துரத்தி விட்டனர் எனவும் அவர் தெரிவிக்கின்றார்.. அச் சமயத்தில் பொறுப்பற்றிருந்தேன் எனவும், அது தான் செய்த தவறு எனவும், தமது பிள்ளைகளை தன்னோடு வைத்திருக்க விரும்பியதாகவும், ஆனால் இந்திராணியின் பெற்றோர் மறுத்துவிட்டனர் எனவும் தெரிவித்திருக்கின்றார்.  
அதன் பின் சித்தார்த்தா தாஸ் கொல்கத்தாவில் இனிப்புக் கடையில் வேலை பார்த்திருக்கின்றார். பலமுறை பிள்ளைகளை காண கௌகாத்திக்கு போயிருக்கின்றார். ஆனால், இந்திராணியின் பெற்றோர்கள் அவரை தடுத்துவிட்டனர். 1998-யில் சித்தார்த்தா பாப்லி என்பவரை திருமணம் செய்து கொண்டு வாழ்ந்து வருகின்றார். 2000-ஆவது ஆண்டு கௌகாத்தி சென்று சீனா போராவை சந்தித்ததாகவும், அவருடைய தொலைபேசி எண்ணைக் கூட மகளிடம் தந்துவிட்டு போனதாகவும், அதன் பின் ஒருமுறை சீனாவோடு பேசியிருப்பதாகவும் தெரிவித்திருக்கின்றார். காவல் துறைக்கு முழு ஒத்துழைப்புக் கொடுக்க விரும்புவதாகவும், ஆனால் அவருடைய மகன் இந்த ஆண்டு தான் 10-ஆம் வகுப்பு தேர்வு எழுதியிருப்பதாகவும், மகனி எதிர்காலத்தைக் கருத்தில் கொண்டு அவருடைய புகைப்படத்தை வெளியிட வேண்டாம் எனவும் தெரிவித்திருக்கின்றார். "இந்திராணியைப் பற்றி சொல்வதற்கு ஏதுமில்லை, கடந்தவை கடந்தவையே" என சித்தார்த்தாவின் மனைவி பாப்லியும் தெரிவித்திருக்கின்றார்.
# சீனா போரா கொலை வழக்கு

## முடிவு

சீனா போராவை தான் கொலை செய்ததாக இந்திராணி முகர்ஜி ஒப்புதல் அளித்துள்ளதாக செய்திகள் வெளியாகின. அதன் பின்னர் அவர் நீதிமன்றத்தில் ஒப்படைக்கப்பட்டார். பல நாட்களாக சீனா போரா அமெரிக்காவில் வசிப்பதாகக் கூறிவந்த இவர் செய்திகளில் வந்த தகவல்களால் ஒப்புக்கொண்டார் என்று தெரிவிக்கப்பட்டுள்ளது. இதற்கிடையில் இந்திராணியின் கணவர் பீட்டர் முகர்ஜியை சிபிஐ அதிகாரிகள் 19 ஆம் திகதி நவம்பர் மாதம் 2015 ஆம் ஆண்டு கைது செய்தனர்.
# தாலியம் பேரியம் கால்சியம் தாமிர ஆக்சைடு

**தாலியம் பேரியம் கால்சியம் தாமிர ஆக்சைடு** *(Thallium barium calcium copper oxide)* என்பது Tl<sub>m</sub>Ba<sub>2</sub>Ca<sub>*n*−1</sub>Cu<sub>*n*</sub>O<sub>2*n*+m+2</sub> என்ற பொது வாய்ப்பாடு கொண்ட ஒரு உயர் வெப்பநிலை மீகடத்தியாகும். TBCCO என்று ஆங்கிலத்தில் சுருக்கமாக எழுதப்படும் இது திப்கோ என்று பேச்சு வழக்கில் உச்சரிக்கப்படுகிறது.  
அமெரிக்காவில் உள்ள அர்கன்சாசு பல்கலைக்கழகத்தின் இயற்பியல் துறை ஆலென் எம் எர்மான் ஆய்வகத்தில், 1987 ஆம் ஆண்டு சென்கிசை செங்கி தன்னுடைய முனைவர் பட்டத்திற்குப் பின்னரான ஆய்வில் Tl<sub>2</sub>Ba<sub>2</sub>Ca<sub>2</sub>Cu<sub>3</sub>O<sub>10</sub> (TBCCO-2223) என்ற இச்சேர்மத்தைக் கண்டறிந்தார்.
காந்தப்பாய்ம வெளியேற்றம் மற்றும் பாய்மம் தடுக்கும் குறிப்புகள் ஆகியனவற்றை மீக்கடத்துத் துளிமக் குறுக்கீடுக் கருவி (SQUID)காந்தமானியை உபயோகித்து, இந்தப் பேரளவு மீக்கடத்துத்திறன் உறுதி செய்யப்பட்டது. (சுழிப்புலக் குளிர்வு மற்றும் புலக் குளிர்வு நிலைகளில்) தெற்கு கரோலினாவில் உள்ள திமிர் தத்தா மீக்கடத்தி ஆய்வகத்தில் இந்த அவதானிப்பு நிகழ்ந்தது. 1988 ஆம் ஆண்டு பிப்ரவரியில் பால் சூ ஏற்பாடு செய்த அவுசுடன் ,டெக்சாசில் நடைபெற்ற உலக மீக்கடத்துத்திறன் மாநாட்டில் ஆலென் எர்மான் தன்னுடைய கண்டுபிடிப்பு மற்றும் மாறுநிலை வெப்பநிலையான 127 K முதலியனவற்றை முறையாக வெளியிட்டார்.
# இந்திராணி முகர்ஜி

**இந்திராணி முகர்ஜி** (பிறப்பு : இந்திராணி பொறி போரா) முன்னாள் மனிதவளத்துறை ஆலோசகரும், ஊடகத் துறையில் செயலாக்கரும் ஆவர். இந்தியத் தொலைக்காட்சித் துறையில் புகழ்பெற்றிருந்தவரும், ஸ்டார் தொலைக்காட்சியின் முன்னாள் முதன்மை செயல் அலுவலருமான பீட்டர் முகர்ஜியின் இரண்டாவது மனைவியும் ஆவார். கடந்த 2007ஆம் ஆண்டு பீட்டர் முகர்ஜியோடு இணைந்து ஐ என் எக்ஸ் மீடியா என்ற தொலைக்காட்சி நிறுவனத்தை தோற்றுவித்ததோடு அதன் முதன்மை செயல் அலுவலருமாய் இருந்தார். அந்த நிறுவனத்தில் நடந்த முறைகேடுகளுக்குப் பின்னால், தமது பங்குகளை விற்றதோடு, அந்நிறுவனத்திலிருந்து விலகிக் கொண்டார். அவருடைய மகளான சீனா போராவின் கொலை வழக்கில் சந்தேகப்பட்டதை அடுத்து, ஆகஸ்ட் 2015இல் மும்பை காவல்துறையினரால் கைது செய்யப்பட்டார்.
# இந்திராணி முகர்ஜி

## வாழ்க்கை

உபேந்திர குமார் போரா, துர்க்கா ராணி போரா ஆகியோருக்கு மகளாக கௌகாத்தியில் பிறந்தார். பொறி போரா என முதலில் பெயரிடப்பட்டார். கௌகாத்தியில் 10-ம் வகுப்பு படிக்கின்ற சமயத்தில் உள்ளூர் பூசாரி ஒருவரது மகனோடு ஓடிப் போய் விட்டார் எனவும், பின்னர் அவர்களை கண்டு பிடித்து கூட்டி வந்ததாகவும் சொல்லப்படுகின்றது. 1987யில், 12-ம் வகுப்பு படிக்கின்ற சமயத்தில், விண்ணுப் பிரசாத் சௌதிரி என்பவரை காதலித்திருக்கின்றார். ஆனால், அந்த உறவும் வெகுநாள் நீடிக்கவில்லை. 1986-1987-களில் ஏறத்தாழ நான்கு மாதங்கள் இந்திராணியோடு உறவிலிருந்ததாக விண்ணுப் பிரசாத் சௌதிரி கூறியிருக்கின்றார். அதன் பின்பு அவர்கள் பிரிந்துவிட்டதாகவும். இந்திராணி சில்லாங்கில் உள்ள லேடி கேண் கல்லூரியில் படிக்கச் சென்றுவிட்டதாகவும் தெரிவிக்கப்படுகின்றது. அங்கு, 1988-யில் சித்தார்த்தா தாஸ் என்பவரை காதலித்து மணம் புரியாமலேயே ஒன்றிணைந்து வாழத் தொடங்கியிருந்தார் இந்திராணி.1990-யில் இந்திராணி தனது இரு பிள்ளைகளையும் கௌகாத்திக்கு அழைத்துச் சென்று அங்கு தமது பெற்றோருக்கு தத்துக் கொடுத்துவிட்டு வந்துவிட்டார். கொல்கத்தாவில் தங்கியிருந்து கணினி வகுப்புகளுக்குச் சென்றிருக்கின்றார் அவர். கடந்த ஏப்ரல் 2012-யின் பின்னர் சீனா போரா காணமல் போனார்.  
2012 முதல் 2015 வரை இந்திராணி முகர்ஜி, பீட்டர் முகர்ஜி ஆகியோரு மும்பை, பிரிஸ்டல், பிரட்டன் மற்றும் மார்பெள்ளா, ஸ்பயின் ஆகிய நகரங்களில் மாறி மாறி வாழ்ந்திருக்கின்றனர்.
# இந்திராணி முகர்ஜி

## வாழ்க்கை

### சீனா போரா கொலை வழக்கு

ஆகஸ்ட் 25, 2015-யில் இந்திராணி முகர்ஜியை மும்பை காவல்துறையினர் சீனா போரா கொலை வழக்கில் கைது செய்தனர்.இந்தியக் குற்றப்பிரிவு 302, 201, 34 ஆகிய பிரிவுகளில் அவர் கைதாகியிருக்கின்றார். அவர் கைதான பின்னரே சீனா போரா அவருடைய தங்கையல்ல, ஆனால் சொந்த மகள் என்ற தகவல் வெளியுலகிற்கு தெரியவந்தது.
# எண்மனையாட்டி

எண்மனையாட்டி - 19ஆம் நூற்றாண்டு மைசூர் ஓவியம்.]]
**எண்மனையாட்டி** அல்லது **அஷ்டபார்யா** என்பது கண்ணனின் மனைவியராகச் சொல்லப்படும் எட்டுத் தேவியரையும் மொத்தமாகக் குறிப்பிடப் பயன்படும் பதம் ஆகும். நூலுக்கு நூல், இந்தப் பட்டியலில் வேறுபாடுகள் காணப்பட்டாலும், அறுபதினாயிரம் தேவியர், ராதை மற்றும் தமிழ் வழக்கு நப்பின்னை தவிர, இந்த எட்டு மகளிரே கண்ணனின் முக்கியமான தேவியர் என்ற குறிப்பு, பெருவாரியான வைணவப் பெருநூல்களிலும் சொல்லப்படுகின்றது.எனினும், ருக்மணி, சத்யபாமா ஆகிய இருவரையும் கண்ணனுடன் இணைத்துச் சொல்வதே, பெரும்பாலும் வழக்கத்தில் இருக்கின்றது.
# எண்மனையாட்டி

## பட்டியல்

மகாபாரதம், பாகவதம், விஷ்ணு புராணம், அரிவம்சம், பத்ம புராணம் முதலான நூல்கள் இத்தேவியர் பற்றிய கதைகளைக் கொண்டிருக்கின்றன.
விஷ்ணு புராணம், அரிவம்சம் என்பவற்றில் சொல்லப்படும் பட்டியலில் சில மாறுபாடுகள் காணப்படுகின்றன. பொதுவாக, பாகவதம் கூறும் பட்டியலே எண்மனையாட்டியராகக் கொள்ளப்படுகின்றது. மித்திரவிந்தை, காளிந்தியின் இன்னொரு பெயர் எனும் அரிவம்சம், மித்திரவிந்தை இடத்தில் சைப்பியை எனும் வேறொரு இளவரசியைச் சொல்கின்றது. ரோகிணி, மாத்திரி எனும் வேறு இரு இளவரசிகளை, பத்திரைக்குப் பதிலாக அரிவம்ம்சம், விஷ்ணுபுராணம் என்பன பட்டியற்படுத்துகின்றன.பொதுவான வழக்கில் கூறப்படும் பட்டியல் வருமாறு:  
| ருக்மணி | வைதர்ப்பிணி | விதர்ப்ப நாடு | பீஷ்மகர் | கண்ணன் மீது காதல், கவர்ந்து மணக்கப்பட்டாள் | பிரத்தியுமனன் முதலானோர் |
| --- | --- | --- | --- | --- | --- |
| சத்தியபாமா | சித்ர லேகா, வசந்தபாமா | வசந்தபுரி | சத்திரசித்து | சியமந்தகத்துடன் பரிசாக வழங்கப்பட்டாள் | பானு, சுமதி முதலானோர் |
| ஜாம்பவதி | கவீந்திரபுத்திரி, பௌரவி | - | ஜாம்பவான் | சியமந்தகத்துடன் பரிசாக வழங்கப்பட்டாள் ஆனால், பத்தொன்பதாம் நூறாண்டின் இறுதியில் எழுந்த "நப்பின்னைப் பிராட்டியார் திருமணம்"எனும் நூலில் கண்ணனின் எட்டு மனைவியர் பற்றிய குறிப்பொன்று வருகின்றது. கண்ணன் நப்பின்னையை மணந்தபின், கமலை,நீளை, ராதை, அளகவல்லி, பூரணை, இந்துவல்லி, மணிச்சோதி ஆகிய எழுவரை மணந்ததாக, அதில் பாடப்படுகின்றது. எனினும், வேறு பிற்காலத் தமிழ் இலக்கியங்களில் எண்மனையாட்டிகள் பற்றிய குறிப்பெதையும் காணக் கூடவில்லை.  
== புதினங்களில் ==
எழுத்தாளர் ஜெயமோகன் தனது "வெண்முரசு" நாவல் வரிசையின் ஏழாம் நூலான "இந்திரநீலம்" புதினத்தை, கண்ணன் இவ்வெட்டு மனைவியரை மணந்ததைக் கருவாகக் கொண்டு புனைந்திருக்கின்றார். , இப்புனைவில் எண்மனையாட்டியர் எண்மரும் எட்டுத் திருமகள்களின் அம்சங்களாக சித்தரிக்கப்படுவது குறிப்பிடத்தக்கது.  
== இதனையும் காண்க ==
* எண்மனையாட்டி
* நப்பினை
* ராதை |  |
# பெரிலியம் சல்பைட்டு

**பெரிலியம் சல்பைட்டு** *(Beryllium sulfite)* என்பது BeSO<sup>3</sup> என்ற மூலக்கூற்று வாய்ப்பாடு கொண்ட ஒரு வேதிச் சேர்மம் ஆகும். கந்தச அமிலத்தினுடைய பெரிலியம் உப்பான இச்சேர்மம் ஆக்சிசனால் எளிதாக ஆக்சிசனேற்றம் செய்யப்பட்டு பெரிலியம் சல்பேட்டு உருவாகிறது. பெரிலியத்துடன் கந்தச அமிலம் அல்லது சல்பூரசமிலம் வினைபுரிவதால் பெரிலியம் சல்பைட்டு உருவாகிறது.
# T

**T** (**தீ **அல்லது **டி** அல்லது **ரீ**) என்பது புதிய ஆங்கில நெடுங்கணக்கிலும் சீர்தரத்துக்கான அனைத்துலக நிறுவன அடிப்படை இலத்தீன் நெடுங்கணக்கிலும் 20ஆவது எழுத்து ஆகும். ஆங்கில உரைப் பகுதிகளில் கூடுதலாகப் பயன்படுத்தப்படும் இரண்டாவது எழுத்து t ஆகும்; கூடுதலாகப் பயன்படுத்தப்படும் மெய்யொலியும் t ஆகும்.
# T

## கணிதத்திலும் ஏரணத்திலும் அறிவியியலிலும்

கணிதத்தில், தொடர் ஒன்றின் nஆவது உறுப்பு T<sub>n</sub>ஆல் குறிக்கப்படும்.  
ஏரணத்தில், உண்மைக்கான குறியீடாக T பயன்படுத்தப்படுவதுண்டு.  
இயற்பியலில், வெப்பவியக்கவியல் வெப்பநிலையைக் குறிக்க T பயன்படுத்தப்படும். காந்தப்பாய அடர்த்தியின் அனைத்துலக முறை அலகான தெசுலாவின் குறியீடும் T ஆகும். திணிவின் அலகான தொன்னைக் குறிக்க t பயன்படுத்தப்படும். நேரத்தைக் குறிக்கவும் t பயன்படுத்தப்படும்.  
வேதியியலில், நீரியத்தின் ஓரிடத்தானாகிய திரித்தியத்தின் குறியீடு T ஆகும்.
# T

## தொடர்புடைய எழுத்துகளும் ஒத்த வரியுருக்களும்

- Τ τ : கிரேக்க எழுத்து தோ
- Т т : சிரில்லிய எழுத்து தே
- ת : எபிரேய எழுத்து தாவு
# ஒரே பதவி, ஒரே ஓய்வூதியம்

**ஒரே பதவி, ஒரே ஓய்வூதியம்**, (ஒ.ப.ஒ.ஓ) (*One Rank, One Pension*) என்பதுஇந்தியஇராணுவத்தில்
சேவைபுரிந்துஓய்வுபெறுபவர்களதுஓய்வூதியத்தின்அடிப்படையாக, அவர்கள் ஓய்வு பெற்ற தேதியைக் கருத்தில் கொள்ளாமல், அவர்களது பதவி,அப்பதவியில் அவர்கள் சேவை செய்த கால அளவு இவற்றைமட்டும்கருத்தில்கொள்ளவேண்டும்என்றகொள்கையாகும். 1973 வரை இக்கொள்கையைப் பின்பற்றியே இந்திய இராணுவத்திலிருந்து ஓய்வு பெற்றவர்களுக்கு ஓய்வூதியம் வழங்கப்பட்டது.  
1973-இல் அன்றைய பிரதமரான இந்திரா காந்தி தலைமையிலான காங்கிரஸ் அரசுமூன்றாம்ஊதியக்குழுவின்கருத்துபடிஒ.ப.ஒ.ஓகொள்கையைஒருதலையாகமுடிவுக்குக்கொண்டுவந்தது. இம்முடிவு படைவீரர்களிடையே பெரும் சலசலப்பை ஏற்படுத்தியது; அப்போதிலிருந்து பல முன்னாள் படை வீரர்களின் எதிர்ப்புப் போராட்டங்களுக்குக் காரணமாக இருந்து வருகிறது.;பாரளுமன்றமும்,முன்னாள்இராணுவசேவையாளர்களும்அவர்களதுசங்கங்களும்இவ்விளக்கத்தைஏற்றுக்கொண்டன. அன்றுதொட்டு இவ்விளக்கமே முன்னாள் இராணுவ சேவையாளகள்வேண்டும் ஒ.ப.ஒ.ஓ-வின்அடிப்படையாகவிளங்குகிறது. இவ்விளக்கம் முன்னாள் இராணுவச் சேவையாளர்கள்வடித்த ஒ.ப.ஒ.ஓ-வின் விளக்கத்தோடு ஒத்துப்போகிறது. அதன்படி, ஒ.ப.ஒ.ஓ என்பது *“ஒரு பதவியில் ஒரே கால அளவு சேவை புரிந்த ஒவ்வொரு படைவீரருக்கும், அவர்கள் ஓய்வுபெற்ற தேதியைக் கருத்தில் கொள்ளாது, சமமான ஓய்வூதியம் வழங்குவதைக் குறிப்பதாகும்.”* <sup contenteditable="false">ப 1</sup>
# ஒரே பதவி, ஒரே ஓய்வூதியம்

## கோரிக்கை ஏற்பு

1973இல் 3வது ஊதியக் குழுவின் பரிந்துரைப்படி அப்போதைய பிரதமர் இந்திரா காந்தி, முன்னாள் படைவீரர்களுக்கு *ஒரே பதவி, ஒரே ஓய்வூதியம்* வழங்கும் முறையை ரத்து செய்தார். கடந்த 43 ஆண்டுகளாக முன்னாள் படைவீரர்கள் வைத்த கோரிக்கையை ஏற்று 5 செப்டம்பர் 2015இல் முன்னாள் படைவீரர்களுக்கு மீண்டும் *ஒரே பதவி, ஒரே ஓய்வூதியம்* திட்டத்தை ஏற்பதாக இந்திய அரசு அறிவித்தது.
.இதற்கான நிதிப் பலனை 2013ஆம் ஆண்டை அடிப்படை ஆண்டாகக் கொண்டும், 1 சூலை 2014ஆம் ஆண்டு முதல் முன்தேதியிட்டும் வழங்கப்படும் என இந்திய அரசு முடிவு செய்துள்ளது.
# சிறந்த நடிகருக்கான தமிழ்நாடு அரசு திரைப்பட விருது

'' படத்திற்காக விருது பெற்றவர்]]
**சிறந்த நடிகருக்கான தமிழ்நாடு அரசு திரைப்பட விருது** என்பது தமிழ்த் திரைப்படங்களில் சிறப்பான நடிப்பை வெளிப்படுத்தும் நடிகர்களுக்கு தமிழக அரசு திரைப்பட விருதுகளின் கீழ் தமிழக அரசால் ஆண்டுதோறும் வழங்கப்படும் விருதாகும்.
# சிறந்த நடிகருக்கான தமிழ்நாடு அரசு திரைப்பட விருது

## மீஉயர்நிலை : பலமுறை பெற்றவர்கள்

| 8 | கமல்ஹாசன் |  |
| --- | --- | --- |
| 4 | இரசினிகாந்து |  |
| 2 | சிவகுமார்
சரத்குமார்
விக்ரம்
மாதவன் | } |
# சிறந்த நடிகருக்கான தமிழ்நாடு அரசு திரைப்பட விருது

## விருது பெற்றவர்கள்

| வெற்றியாளர்களும் அவர்கள் நடித்த படங்களின் பட்டியலும் |  |  |  |
| --- | --- | --- | --- |
| 1967 | ஏ. வி. எம். ராஜன் | *கற்பூரம்* |  |
| 1968 | ம. கோ. இராமச்சந்திரன் | ஆனந்த், சேகர் | *குடியிருந்த கோயில்* |
| 1969 | சிவாஜி கணேசன் | சேகர், கண்ணன், விஜய் | *தெய்வமகன்* |
| 1970 | ஜெமினி கணேசன் | சுரேஷ் | *காவியத் தலைவி* |
| 1971 | விருது வழங்கப்படவில்லை |  |  |
| 1972 | விருது வழங்கப்படவில்லை |  |  |
| 1973 | விருது வழங்கப்படவில்லை |  |  |
| 1974 | விருது வழங்கப்படவில்லை |  |  |
| 1975 | விருது வழங்கப்படவில்லை |  |  |
| 1976 | விருது வழங்கப்படவில்லை |  |  |
| 1977 | கமல்ஹாசன் | கோபாலகிருஷ்ணன் | *பதினாறு வயதினிலே* |
| 1978 | ஸ்ரீகாந்த் | *கருணை உள்ளம்* |  |
| 1979–80 | சிவகுமார் | *அவன் அவள் அது* |  |
| 1980–81 | கமல்ஹாசன் | சுந்தரம் ரங்கன் | *வறுமையின் நிறம் சிவப்பு* |
| 1981–82 | கமல்ஹாசன் | ஆர். சீனிவாஸ் | *மூன்றாம் பிறை* |
| 1982 | சிவகுமார் | அரவிந்தன் | *அக்னி சாட்சி* |
| 1983 | விருது வழங்கப்படவில்லை |  |  |
| 1984 | விருது வழங்கப்படவில்லை |  |  |
| 1985 | விருது வழங்கப்படவில்லை |  |  |
| 1986 | விருது வழங்கப்படவில்லை |  |  |
| 1987 | விருது வழங்கப்படவில்லை |  |  |
| 1988 | விசயகாந்து | கேப்டன் சுந்தரபாண்டியன் | *செந்தூரப்பூவே* |
| 1989 | கமல்ஹாசன் | சேதுபதி, அப்பு, ராஜா | *அபூர்வ சகோதரர்கள்* |
| 1990 | கார்த்திக் | பொன்னுரங்கம் | *கிழக்கு வாசல்* |
| 1991 | பிரபு | சின்னத் தம்பி | *சின்னத் தம்பி* |
| 1992 | கமல்ஹாசன் | சக்திவேல் | *தேவர் மகன்* |
| 1993 | அர்ஜுன் | கிருஷ்ணமூர்த்தி | *ஜென்டில்மேன்* |
| 1994 | பிரபுதேவா | தேவா | *காதலன்* |
| 1994 | சரத்குமார் | நாட்டாமை
, பசுபதி | *நாட்டாமை* |
| 1996 | கமல்ஹாசன் | சேனாபதி
, சந்திரபோஸ் | *இந்தியன்* |
| விஜய் | Jeevanantham | *காதலுக்கு மரியாதை* |  |
| 1997 | பார்த்திபன் | பாரதி | *பாரதி கண்ணம்மா* |
| 1999 | இரசினிகாந்து | ஆறுபடையப்பா | *படையப்பா* |
| 2000 | முரளி | கறுத்தையன் | *கடல் பூக்கள்* |
| 2001 | சூர்யா | நந்தா | *நந்தா* |
| 2004 | ஜெயம் ரவி | எம். குமரன் | *எம். குமரன் சன் ஆஃப் மகாலட்சுமி* |
| 2006 | கமல்ஹாசன் | காவல்துறைக் கண்காணிப்பாளர் இராகவன் | *வேட்டையாடு விளையாடு* |
| 2007 | இரசினிகாந்து | சிவாஜி | *சிவாஜி* |
| 2008 | கமல்ஹாசன் | ரங்கராஜன் நம்பி, கோவிந்தராஜன் ராமசாமி
, ஜார்ஜ் வாக்கர் புஷ், கிறிஸ்டியன் பிளெட்சர், ஷிங்கன் நரஹாசி, பல்ராம் நாயுடு, அவதார் சிங், கிருஷ்ணவேணி பட்டி, வின்சென்ட் பூவராகன், கலிஃபுல்லா கான் முக்தார் | *தசாவதாரம்* |
| 2010 | விக்ரம் | வீரையா | *ராவணன்* |
# 1728

**1728** (MDCCXXVIII) ஒரு வியாழக்கிழமையில் துவங்கிய ஒரு கிரிகோரியன் நெட்டாண்டு ஆகும். 11 நாட்கள் பின்தங்கிய பழைய ஜூலியன் நாட்காட்டியில் இது திங்கட்கிழமையில் ஆரம்பமானது.
# 1728

## நிகழ்வுகள்

- சூலை 14-ஆகத்து 14 - விட்டஸ் பெரிங் கம்சாத்கா தீபகற்பத்தில் இருந்து வடக்கே பெரிங் நீரிணைக்குப் பயணமானார்.
- இங்கிலாந்தில் நாடுகடத்தப்பட்ட நிலையில் வாழ்ந்த வோல்ட்டயர் தனது சிறைக்காலத்தை முடித்துக் கொண்டு அங்கிருந்து வெளியேறினார்.
- அக்டோபர் 20-அக்டோபர் 23 - கோபனாவன் நகரம் எரிந்ததில் நகரின் 28% அழிந்தது.
- ஆங்கிலேய வானியலாளர் ஜேம்சு பிராட்லி வானியல் தோற்றப்பெயர்வைக் கொண்டு ஒளியின் வேகத்தைக் கணித்தார்.
- கியூபாவின் அவானா நகரில் அவானா பல்கலைக்கழகம் நிறுவப்பட்டது.
- பிரெடரிக், வேல்சு இளவரசர் தனது 21வது அகவையில் முதற்தடவையாக பிரித்தானியா வந்தார்.
- வீரமாமுனிவர் இயற்றிய பரமார்த்த குருவின் கதை நூலாக வெளிவந்தது.